stanford-oval/wikipedia huggingface dataset:
การล้อมตันฉอง
ยุทธการ > เบื้องต้น

หลังความล้มเหลวในยุทธการที่เขากิสานและเกเต๋ง จูกัดเหลียงก็เปลี่ยนเป้าหมายการโจมตีเป็นที่ตันฉองตามที่โจจิ๋นคาดการณ์ไว้ จูกัดเหลียงเตรียมการอย่างถี่ถ้วน เตรียมอาวุธยุทโธปกรณ์ที่ใช้ในการปิดล้อมและกำลังทหารนับแสนนาย แม้ว่านายทหารบางนายเช่นอุยเอี๋ยนจะแนะนำให้ใช้เส้นทางอื่น แต่จูกัดเหลียงก็ตั้งใจที่จะยกไปตามหุบเขาเจียหลิง (嘉陵) ซึ่งจะออกทางตอนเหนือซึ่งแม่น้ำอุยโหมีช่วงกว้างที่ไหลผ่านบริเวณใกล้เคียงของตันฉอง จูกัดเหลียงวางแผนจะยึดตันฉองสำหรับเป็นศูนย์กลางสำหรับปฏิบัติการทางการทหารต่อไปในการเข้ายึดนครเตียงฮัน
ทัพจ๊กก๊กไปถึงป้อมปราการของตันฉองในช่วงเดือนธันวาคม ค.ศ. 238 ซึ่งการป้องกันของวุยก๊กน่าจะยังไม่สมบูรณ์เพราะโจจิ๋นไม่ได้ส่งกำลังเพิ่มเติมมาหนุน เมื่อเริ่มการปิดล้อม จูกัดเหลียงส่งกิมเซียง (靳詳 จิ้น เสียง) สหายของเฮ็กเจียวไปเกลี้ยกล่อมเฮ็กเจียวให้ยอมจำนน เมื่อกิมเซียงเจรจากับเฮ็กเจียวครั้งแรก เฮ็กเจียวปฏิเสธที่จะยอมจำนนโดยพูดว่า "ท่านก็รู้กฎหมายของวุยและท่านก็รู้จักข้าดี ข้าได้รับพระคุณเป็นล้นพ้นจากรัฐของข้าและข้าก็ไม่อาจทิ้งครอบครัวไปได้ ไม่มีอะไรที่ท่านจะพูดได้ กลับไปหาจูกัด (เหลียง) และบอกให้เตรียมเข้าโจมตีเถิด" กิมเซียงกลับรายงานจูกัดเหลียงเรื่องสิ่งที่เฮ็กเจียวพูด จูกัดเหลียงจึงส่งกิมเซียงไปเกลี้ยกล่อมเฮ็กเจียวอีกครั้ง กิมเซียงพูดจากนอกประตูเมืองว่า "กองทัพของเรามีมากนัก ส่วนท่านมีเพียงกองกำลังเล็ก ๆ จะมีประโยชน์อันใดที่จะดิ้นรนอย่างไร้ค่าเพื่อรอความพินาศ" คราวนี้เฮ็กเจียวนำเกาทัณฑ์ขึ้นพาดสายแล้วตอบไปว่า "ข้ายืนกรานในสิ่งที่ข้าบอกท่านไปแล้วก่อนหน้านี้ แม้ข้าจะรู้จักท่าน แต่เกาทัณฑ์ของข้าไม่รู้จักท่าน" เป็นการขู่จะสังหารกิมเซียง กิมเซียงจึงลากลับไป จูกัดเหลียงทราบคำตอบของเฮ็กเจียวดังนั้นจึงเริ่มโจมตีตันฉอง
ยุทธการ > การล้อม

จูกัดเหลียงมุ่งที่จะยึดป้อมปราการโดยตรง จึงสั่งกองกำลังทหารให้ใช้บันไดพาดและไต่ขึ้นกำแพงของตันฉอง แต่เฮ็กเจียวตอบโต้โดยสั่งให้ทหารมือเกาทัณฑ์ยิงเกาทัณฑ์ไฟไปยังบันไดพาด ทำให้บันไดลุกติดไฟคลอกทหารที่อยู่บนบันได ระหว่างนั้นรถกระทุ้งประตูเมืองของจูกัดเหลียงก็มาถึง เฮ็กเจียวจึงรีบสั่งให้ทหารผูกหินกับสายโซ่ แล้วทุ่มหินจากบนกำแพงไปทำลายรถกระทุ้งประตู การตอบสนองอย่างรวดเร็วและความเป็นผู้นำของเฮ็กเจียวทำให้จูกัดเหลียงประหลาดใจ เพราะจูกัดเหลียงไม่ได้คาดการณ์ไว้ว่าจะมีการต้านทานอย่างมั่นคงเช่นนี้
จูกัดเหลียงจึงออกคำสั่งล่าถอยและทบทวนกลยุทธใหม่ เนื่องจากคูเมืองทำให้ยุทโธปรณ์ที่ใช้กับการล้อมเมืองเข้าถึงกำแพงเมืองได้ยาก จูกัดเหลียงจึงตัดสินใจสั่งใหทหารถมคูเมืองเพื่อเพิ่มจุดโจมตี ทหารจ๊กก๊กทำตามคำสั่งของจูกัดเหลียงและเริ่มเตรียมหอรบ เมื่อคูเมืองถูกถมจนราบเรียบ ทหารจ๊กก๊กก็นำยุทโธปกรณ์ปิดล้อมเข้าไปใกล้ป้อมปราการ ทหารราบก็ปีนหอรบขึ้นไปเพื่อขึ้นไปยังบนกำแพง แต่เฮ็กเจียววางแผนโต้กลับด้วยการสร้างกำแพงชั้นในซ้อนกับกำแพงชั้นนอก ตราบใดที่หอรบไม่สามารถผ่านกำแพงชั้นนอกเข้าไป ทหารที่อยู่หอรบแม้จะสามารถขึ้นไปบนกำแพงชั้นนอกได้แต่ก็ไม่สามารถปีนกำแพงชั้นในได้ จึงติดกับอยู่ภายในระหว่างสองกำแพง จึงกลายเป็นเป้ายิงของทหารมือเกาทัณฑ์ของเฮ็กเจียวบนกำแพงชั้นในโดยง่าย หลังล้มเหลวในการตีตันฉองอีกครั้ง จูกัดเหลียงจึงหันไปใช้วิธีให้ทหารขุดอุโมงเข้าไปใต้ป้อมปราการ แต่เฮ็กเจียวก็ให้ทหารขุดคูภายในป้อมปราการเพื่อสกัดไว้
ในที่สุดก็มีข่าวว่าทัพเสริมของวุยก๊กนำโดยเตียวคับยกมาถึง ทัพจ๊กก๊กจึงล่าถอยไป อองสงขุนพลวุยก๊กฉวยโอกาสนี้นำทหารม้าไล่ตามตีข้าศึกไปถึงเทือกเขาฉินหลิ่ง แต่ถุูกจูกัดเหลียงวางกำลังทหารซุ่มโจมตีแล้วถูกสังหาร อีกด้านหนึ่ง เตียวคับคาดการณ์อย่างแม่นยำว่าจูกัดเหลียงจะต้องถอยไปก่อนที่ตนจะยกกำลังไปถึงตันฉอง เตียวคับจึงนำทัพมุ่งไปลำเต๋ง แต่ตามจูกัดเหลียงไม่ทัน
ผลสืบเนื่อง

หลังได้รับชัยชนะ เฮ็กเจียวได้กลายเป็นผู้มีชื่อเสียง ราชสำนักมีราชโองการแต่งตั้งให้เฮ็กเจียวมีบรรดาศักดิ์ระดับโหว จักรพรรดิโจยอยยังทรงเรียกเฮ็กเจียวมาเข้าเฝ้าที่ลกเอี๋ยงนครหลวงของวุยก๊ก และทรงยกย่องเฮ็กเจียวเป็นอย่างสูงจากความกล้าหาญในการป้องกันตันฉอง อย่างไรก็ตาม ต่อมาไม่นานเฮ็กเจียวก็ป่วยเสียชีวิจระหว่างพำนักอยู่ที่ลกเอี๋ยง
ในปีเดียวกัน ค.ศ. 229 จูกัดเหลียงเปิดฉากการบุกขึ้นเหนือครั้งที่สาม ครั้งนี้ได้เปลี่ยนเส้นทางโดยส่งตันเซ็กเข้าเมืองเมืองปูเต๋าและอิมเป๋ง กุยห้วยขุนพลวุยก๊กทิ้งเมืองทั้งสองให้ทัพจ๊กก๊กยึดครอง เนื่องจากกุยห้วยเกรงว่าจะถูกตีกระหนาบโดยตันเซ็กและจูกัดเหลียง
บรรณานุกรม

Liang, Jieming (2006). Chinese Siege Warfare: Mechanical Artillery and Siege Weapons of Antiquity, an Illustrated History. Da Pao Publishing. ISBN 978-9810553807.
Sawyer, Ralph (2010). Zhuge Liang: Strategy , Achievements, and Writings. CreateSpace Independent Publishing. ISBN 978-1492860020.
Add oil

"Add oil" (แปล: เติมน้ำมัน) เป็นข้อความในภาษาอังกฤษแบบฮ่องกงที่ใช้เพื่อให้กำลังใจหรือแสดงความสนับสนุนแก่บุคคลอื่น คำนี้มาจากวลีภาษาจีน กาเหยา (หรือ เจียโหยว; จีน: 加油) คำว่า "แอดออยล์" นี้แปลตรงตัวมาจากวลีในภาษากวางตุ้ง และมีที่มาจากฮ่องกง ใช้สื่อสารกันทั่วไปในชาวฮ่องกงที่พูดสองภาษา
"Add oil" สามารถแปลหยาบ ๆ ได้ว่า "สู้สู้" ("Go for it") กระนั้น วลีภาษากวางตุ้งนี้มักได้รับการยอมรับว่าเป็น "คำที่ยากที่สุดที่จะแปลให้ดี" ("the hardest to translate well") คำแปลตรงตัวนี้เป็นผลมาจากชิงลิช และคำยังถูกบรรจุอยู่ใน พจนานุกรมภาษาอังกฤษของออกซเฟิด ในปี 2018
ศัพทมูลและประวัติศาสตร์

ดูเพิ่ม: เจียโหยว
ในภาษากวางตุ้ง คำว่า กา (加; gā) แปลว่า "เติม" ("add") และ เหยา (油; yáu) แปลว่า "น้ำมัน" หรือ "เชื้อเพลิง" มีการอ้างว่าคำนี้มีใช้ครั้งแรกในภาษากวางตุ้งมาจากคำเชียร์ในมาเก๊ากรังปรีซ์ในยุคทศวรรษ 1960s เพื่อสื่อถึงการเหยียบคันเร่งก๊าสให้แรงขึ้น ซึ่งจะทำให้รถวิ่งเร็วขึ้นและมีความเร่งมากขึ้น หรือเป็นคำแทนการเติมน้ำมันลงถัง ในเวลานั้น คำนี้ใช้เป็น "คำเชียร์สำหรับทุกสถานการณ์" และมีใช้เฉพาะในภาษาจีนกลาง และ กวางตุ้ง
รูปอักษรโรมัน ga yau และคำแปลตรงตัวว่า add oil ถูกใช้บ่อยมากขึ้นอันเป็นผลจากจำนวนของชาวฮ่องกงที่พูดสองภาษามีอยู่มาก ส่วนรูปภาษาอังกฤษนั้นยิ่งมีใช้มากเป็นพิเศษในเยาวชนของฮ่องกง นอกจากนี้ ด้วยการสื่อสารผ่านตัวอักษรบนโลกออนไลน์ที่เพิ่มขึ้น มีส่วนทำให้วลีนี้ได้รับความนิยมสูงขึ้น
ในเดือนตุลาคม 2018 วลี "Add oil!" ได้รับการบรรจุลงในพจนานุกรมออกซเฟิดฉบับออนไลน์อย่างเป็นทางการ โดยระบุไว้ในหมวดหมู่ภาษาอังกฤษแบบฮ่องกง และยืนยันว่าคำนี้มีใช้มาตั้งแต่ปี 1964
การใช้งาน

วลีนี้มีการใช้งานได้ยืดหยุ่นสำหรับใช้ให้กำลังใจ ยกตัวอย่างเช่นในประโยคว่า "Add oil, you can do it!" ("เติมน้ำมัน[นะ]! เธอทำได้!") รวมถึงนิยมใช้ในการเชียร์นักกีฬาเช่นกัน
วลีได้รับความสนใจในระดับนานาชาติหลังการใช้งานในการประท้วงร่มเมื่อปี 2014. ศิลปินท้องถิ่นได้สร้าง "เครื่อง add oil" ขึ้น รวมถึงเปิดโอกาสให้ผู้สนับสนุนนานาชาติได้ทิ้งข้อความสนับสนุนชาวฮ่องกงไว้ด้วย
นอกจากนี้ ในระหว่างการประท้วงในปี 2019–20 ยังมีการใช้วลีนี้บ่อยมากเช่นกัน ทั้ง Add oil และคำกวางตุ้ง Gayau ถูกเขียนไว้บนกำแพงเลนนอนจำนวนสาก
ดูเพิ่ม

กัมบัตเตเนะ! (頑張って) ในภาษาญี่ปุ่น
ไพติง! (เกาหลี: 파이팅) ในภาษาเกาหลี
"Add oil Hong Kong" ซึ่งเขียนสนับสนุนการประท้วงเมื่อปี 2019-20 บนกำแพงเลนนอน
ซีแอล (แร็ปเปอร์)

| ซีแอล |
| --- | --- |
ซีแอลในปี 2024
เกิด: อี แช-ริน  (1991-02-26) 26 กุมภาพันธ์ ค.ศ. 1991 (33 ปี) โซล เกาหลีใต้
อาชีพ:  แร็ปเปอร์  นักร้อง  นักแต่งเพลง 
ปีปฏิบัติงาน: 2007–ปัจจุบัน
อาชีพทางดนตรี
แนวเพลง:  เคป็อป  ฮิปฮอป  เร็กเกฟิวชัน  แทร็ป 
ค่ายเพลง:  วายจี  School Boy  SuneV  Very Cherry  Konnect 
สมาชิกของ: ทูเอนีวัน
 นักดนตรี

ชื่อเกาหลี
ฮันกึล: 이채린
ฮันจา: 李彩麟
อาร์อาร์: I Chae-rin 
เอ็มอาร์: I Ch'aerin 
 
อี แช-ริน (เกาหลี: 이채린;  เกิด 26 กุมภาพันธ์ ค.ศ. 1991) เป็นที่รู้จักในชื่อ ซีแอล เป็นแร็ปเปอร์ นักร้อง และนักแต่งเพลงชาวเกาหลีใต้ เกิดที่ประเทศเกาหลีใต้ เธอใช้ชีวิตช่วงต้นส่วนใหญ่ในญี่ปุ่นและฝรั่งเศส ซีแอลเปิดตัวเป็นสมาชิกของเกิร์ลกรุป ทูเอนีวัน ในปี 2009 ซึ่งต่อมากลายเป็นหนึ่งในเกิร์ลกรุปเกาหลีใต้ที่ได้รับความนิยมสูงสุดทั่วโลก ในฐานะศิลปินเดี่ยว ซีแอลเปิดตัวด้วยซิงเกิล "The Baddest Female" ในเดือนพฤษภาคม 2013 และปล่อยเพลงเดี่ยว "MTBD" ในเดือนกุมภาพันธ์ 2014 ซึ่งเป็นส่วนหนึ่งของอัลบั้มสตูดิโอสุดท้ายของ 2NE1 Crush
หลังจากที่วงหยุดพักไปในช่วงปลายปี 2015 ซีแอล ก็ได้เริ่มต้นอาชีพเดี่ยวด้วยการปล่อยซิงเกิลเดี่ยว "Hello Bitches" (2015) และ "Lifted" (2016) ซิงเกิลหลังทำให้ ซีแอล กลายเป็นศิลปินเดี่ยวหญิงชาวเกาหลีคนแรกที่ได้เข้าสู่ บิลบอร์ดฮอต 100 และเป็นศิลปินเกาหลีคนที่สามที่ทำได้โดยรวม ในเดือนพฤศจิกายน 2016 วายจี ได้ประกาศยุบวง ทูเอนีวัน หลังจากพักวงไปเกือบสองปี และต่อมา ซีแอลก็ยังคงอยู่ภายใต้สังกัดเดิม ไม่นานหลังจากออกจาก วายจี ในเดือนธันวาคม 2019 เธอก็ปล่อยโปรเจ็กต์EP เดี่ยวของเธอ In the Name of Love (2019) ซึ่งประกอบด้วยหกเพลงที่เขียนขึ้นในช่วงสามปีนับตั้งแต่ซิงเกิลก่อนหน้าของเธอ "Lifted" อัลบั้มเปิดตัวในสตูดิโอของเธอ Alpha วางจำหน่ายในเดือนตุลาคม 2021
ซีแอลอยู่ในอันดับที่ 2 และ 25 ในผลสำรวจความคิดเห็นของผู้อ่านเกี่ยวกับ100บุคคลผู้ทรงอิทธิพลที่สุดในโลกของนิตยสารไทม์ ในปี 2015 และ 2016 ตามลำดับ เธอปรากฏตัวในรายชื่อ Forbes 30 Under 30 Asia (2019) และได้รับการเสนอชื่อให้เป็นสมาชิกเกิร์ลกรุปที่ดีที่สุดตลอดกาลโดย เดอะการ์เดียน นอกเหนือจากด้านดนตรีแล้ว เธอยังได้รับการยอมรับว่าเป็นไอคอนแห่งสไตล์โดยสื่อสิ่งพิมพ์จำนวนมากทั่วโลก
สายรุ้ง ดัทซ์บอยยิม

| สายรุ้ง ดัทซ์บอยยิม |
| --- | --- |
เกิด: 30 เมษายน พ.ศ. 2518 (49 ปี)
สายรุ้ง ดัทซ์บอยยิม เป็นชาวจังหวัดหนองคาย เกิดเมื่อ 30 เมษายน พ.ศ. 2518  สถิติการชก  52 ครั้ง ชนะ 42 (น็อค 26) แพ้ 10
ชื่อนักมวยอื่นๆ

สายรุ้ง อ.สุวรรณศิลป์
เกียรติประวัติ

แชมป์โลกรุ่นไลท์ฟลายเวท WBF (2537 - 2538)
ชิงแชมป์โลกรุ่นไลท์ฟลายเวท WBF 9 กรกฎาคม พ.ศ. 2537 ชนะน็อค ยก 5 อซาดิน อันฮาร์ ( อินโดนีเซีย) ที่ เวทีมวยชั่วคราว ฟาร์มจระเข้สมุทรปราการ
ป้องกันแชมป์ครั้งที่ 1, 30 ตุลาคม 2537 ชนะน็อค ยก 3 แอนเดรส ทาวาเรส ( สาธารณรัฐโดมินิกัน) ที่ ไดนามิกสแควร์ เมืองทองธานี จ.นนทบุรี
ป้องกันแชมป์ครั้งที่ 2, 21 มกราคม 2538 ชนะน็อค ยก 4 จอห์นนี่ ฮวน คาเมโร ( สหรัฐ) ที่ อ.ปากช่อง จ.นครราชสีมา
ป้องกันแชมป์ครั้งที่ 3, 29 เมษายน 2538 ชนะน็อค ยก 9 นิค เซียนทอย ( ฟิลิปปินส์) ที่ จ.เพชรบุรี
เสียแชมป์ 15 กรกฎาคม 2538 แพ้น็อค ยก 8 เฮซุส ชอง ( เม็กซิโก) ที่ จ.พระนครศรีอยุธยา
เคยชิงแชมป์ต่อไปนี้แต่ไม่สำเร็จ
ชิงแชมป์เงารุ่นแบนตัมเวท IBF  เมื่อ 7 ธ.ค. 2539 แพ้น็อค ยก 3 เอเดรียน คัสเปรี่ (อินโดนีเซีย) ที่ สุราบายา
ชิงแชมป์เงารุ่นซูเปอร์ฟลายเวท WBO เมื่อ 13 เม.ย. 2550 แพ้น็อค ยก 1 มาห์รามาน อาร์ซีคูลอฟ ( รัสเซีย) ที่ ไครเลีย โซเวียตอฟ กรุงมอสโก
ซุนฮูหยิน

| ซุนฮูหยิน (ซุน ฟูเหริน) 孫夫人 |
| --- | --- |
ภาพวาดซุนฮูหยินสมัยราชวงศ์ชิง
เกิด: ไม่ปรากฏ
เสียชีวิต: ไม่ปรากฏ
คู่สมรส: เล่าปี่
บิดามารดา: ซุนเกี๋ยน (บิดา) (บิดา) งอฮูหยิน (มารดา) (มารดา)
ซุนฮูหยิน หรือชื่อในภาษาจีนกลางว่า ซุน ฟูเหริน (จีนตัวย่อ: 孙夫人; จีนตัวเต็ม: 孫夫人; พินอิน: Sūn Fūrén) หรือรู้จักในชื่อ ซุนหยิน ในนิยายอิงประวัติศาศตร์สมัยศตวรรษที่ 14 เรื่องสามก๊ก และ ซุน ช่างเซียงในอุปรากรจีนและวัฒนธรรมร่วมสมัย เป็นสตรีสูงศักดิ์ผู้มีชีวิตในช่วงปลายสมัยราชวงศ์ฮั่นตะวันออก เป็นบุตรสาวของขุนศึกซุนเกี๋ยนและงอฮูหยิน มีพี่ชายคือขุนศึกซุนเซ็กและซุนกวนผู้ก่อตั้งรัฐง่อก๊กในยุคสามก๊ก ราวปี ค.ศ. 209 ซุนฮูหยินแต่งงานกับขุนศึกเล่าปี่เพื่อเสริมสร้างความเป็นพันธมิตรระหว่างเล่าปี่และซุนกวน ราวปี ค.ศ. 211 ซุนฮูหยินกลับไปยังอาณาเขตของซุนกวนในระหว่างที่เล่าปี่จากมณฑลเกงจิ๋ว (ปัจจุบันครอบคลุมพื้นที่ของมณฑลหูเป่ย์และหูหนาน) เพื่อมาตั้งมั่นอยู่ที่มณฑลเอ๊กจิ๋ว (ปัจจุบันครอบคลุมพื้นที่ของมณฑลเสฉวนและนครฉงชิ่ง)
ประวัติ

ซุนฮูหยินเป็นบุตรสาวคนเดียวของซุนเกี๋ยนและงอฮูหยิน มีพี่ชายสี่คนซึ่งล้วนเกิดจากงอฮูหยิน ได้แก่ ซุนเซ็ก ซุนกวน ซุนเซียง และซุนของ ชื่อตัวของซุนฮูหยินไม่มีการบันทึกในประวัติศาสตร์
ราวปี ค.ศ. 209 ซุนฮูหยินแต่งงานกับขุนศึกเล่าปี่เพื่อเสริมสร้างความเป็นพันธมิตรระหว่างเล่าปี่และซุนกวน สันนิษฐานว่าการแต่งงานจัดขึ้นที่อำเภอกังอั๋นเพราะเป็นศูนย์กลางของมณฑลเกงจิ๋วและเล่าปี่มีฐานะเป็นเจ้ามณฑลในนามในเวลานั้น ซุนฮูหยินมีชื่อเสียงว่าเป็๋นผู้มีความสามารถและฉลาดหลักแหลม และยังมีอุปนิสัยกล้าหาญและดุดันคล้ายกับพวกพี่ชาย ซุนฮูยินยังมีข้ารับใช้หญิงมากกว่าร้อยคนถือดาบยืนอารักขาอยู่นอกห้องส่วนตัว ตัวเล่าปี่เองก็ระแวงและหวาดกลัวซุนฮูหยิน ครั้งหนึ่งจูกัดเหลียงที่ปรึกษาของเล่าปี่กล่าวว่า ""เมื่อนายท่าน [เล่าปี่] อยู่ที่กังอั๋น ก็กลัวอิทธิพลของโจโฉทางเหนือและกลัวการมีอยู่ของซุนกวนทางตะวันออก แม้แต่ในเขตบ้านตัวเองก็กลัวว่าซุนฮูหยินจะก่อปัญหา"
ครอบครัว

บทความหลัก: พงศาวลีง่อก๊ก § ซุนเกี๋ยน
ชื่อ

ชื่ออื่น ๆ ของซุนฮูหยิน ได้แก่:
ซุนหยิน หรือในภาษาจีนกลางคือ ซุน เหริน (孙仁; 孫仁; Sūn Rén; Sun Jen) ในนิยายอิงประวัติศาสตร์ในศตวรรษที่ 14 เรื่องสามก๊ก
ซุน ช่างเซียง (孙尚香; 孫尚香; Sūn Shàngxiāng; Sun Shang-hsiang) ในละครและวัฒนธรรมร่วมสมัย
เซียวจี (枭姬; 梟姬; Xiāo Jī; Hsiao Chi; "ท่านหญิงผู้ร้ายกาจ") ชื่อเล่นในวัฒนธรรมร่วมสมัย
กงเยาจี (弓腰姬; Gōngyāo Jī; Kung-yao Chi; "ท่านหญิงผู้มีเอวดั่งคันเกาทัณฑ์") ชื่อเล่นในสามก๊กฉบับแปลเป็นภาษาญี่ปุ่นโดยเอจิ โยชิกาวะ
นักแสดงที่รับบทซุนฮูหยินในภาพยนตร์

เจ้าเยี่ยะ รับบทซุนฮูหยินในละครโทรทัศน์ สามก๊ก (ละครโทรทัศน์)
เจ้าเวย รับบทซุนฮูหยินในภาพยนตร์เรือง สามก๊ก โจโฉแตกทัพเรือ
หลินซินหยู รับบทซุนฮูหยินในละครโทรทัศน์ สามก๊ก (ละครโทรทัศน์ชุดใหม่)
ดูเพิ่ม

รายชื่อบุคคลในยุคสามก๊ก
จำรัส จตุรภัทร

| จำรัส จตุรภัทร |
| --- | --- |

รัฐมนตรีช่วยว่าการกระทรวงการคลัง
ดำรงตำแหน่ง 11 กุมภาพันธ์ พ.ศ. 2523 – 3 มีนาคม พ.ศ. 2523
นายกรัฐมนตรี: พลเอกเกรียงศักดิ์ ชมะนันทน์
 
ข้อมูลส่วนบุคคล
เกิด: 17 มิถุนายน พ.ศ. 2456
เสียชีวิต: 17 เมษายน พ.ศ. 2527 (70 ปี)

จำรัส จตุรภัทร เป็นนักการธนาคารชาวไทย เป็นอดีตรัฐมนตรีช่วยว่าการกระทรวงการคลังของไทย ในรัฐบาลพลเอกเกรียงศักดิ์ ชมะนันทน์ อดีตผู้บริหารคนสุดท้ายของธนาคารเกษตร อดีตกรรมการผู้จัดการใหญ่ธนาคารกรุงไทย และอดีตประธานสมาคมธนาคารไทย
ประวัติ

จำรัส จตุรภัทร จบการศึกษาจากโรงเรียนอัสสัมชัญ
จำรัส จตุรภัทร เป็นนักการธนาคาร เคยผ่านทำงานธุรกิจหลายด้าน ก่อนที่จะเข้าไปเป็นกลุ่มผู้บุกเบิกก่อตั้งธนาคารแห่งประเทศไทยในยุคที่ยังใช้ชื่อว่า "สำนักงานธนาคารชาติ" เคยทำงานในฝ่ายการธนาคารและฝ่ายการธนาคารต่างประเทศ ต่อมาได้มาดำรงตำแหน่งผู้บริหารธนาคารเกษตร ซึ่งเป็นธนาคารรัฐวิสาหกิจ และเป็นผู้บริหารคนสุดท้ายก่อนจะควบรวมเข้ากับธนาคารมณฑล เป็นธนาคารกรุงไทย ในปี พ.ศ. 2509 และทำหน้าที่กรรมการผู้จัดการใหญ่ จนถึงวันที่ 1 มกราคม พ.ศ. 2518 และเป็นประธานสมาคมธนาคารไทย ระหว่างปี พ.ศ. 2512 - 2513
จำรัส ได้รับแต่งตั้งเป็นกรรมการธนาคารแห่งประเทศไทย ในปี พ.ศ. 2518
จำรัส จตุรภัทร ได้รับแต่งตั้งให้เป็นรัฐมนตรีช่วยว่าการกระทรวงการคลัง ในการปรับคณะรัฐมนตรีหลังการอภิปรายไม่ไว้วางใจ เมื่อวันที่ 11 กุมภาพันธ์ พ.ศ. 2523 ในรัฐบาลพลเอกเกรียงศักดิ์ ชมะนันทน์ แต่หลังจากนั้นในวันที่ 29 กุมภาพันธ์ของปีเดียวกัน นายกรัฐมนตรีได้ประกาศลาออกจากตำแหน่งในการประชุมสภาผู้แทนราษฎร
คาเรน คล่องตรวจโรค

| คาเรน คล่องตรวจโรค |
| --- | --- |
เกิด: 8 ธันวาคม พ.ศ. 2525 (41 ปี) คาเรน คล่องตรวจโรค กรุงเทพมหานคร ประเทศไทย
อาชีพ: นักร้อง นักแสดง นางแบบ
ปีที่แสดง: พ.ศ. 2538 - พ.ศ. 2545
ผลงานเด่น: เด็กเสเพล (2539)   มัจจุราชตามล่าข้าไม่สน (2541)
ฐานข้อมูล
IMDb
คาเรน คล่องตรวจโรค นิติโรจน์สกุล หรือชื่อในวงการบันเทิงคือ คาเรน คล่องตรวจโรค นักแสดง และนางแบบลูกครึ่งชาวไทย โด่งดังอย่างมากในช่วงปี พ.ศ. 2539-พ.ศ. 2543 จากการเป็นนักแสดงวัยรุ่นที่มีผลงานภาพยนตร์ เช่น เด็กเสเพล, มัจจุราชตามล่าข้าไม่สน เป็นต้น
ประวัติ

คาเรน คล่องตรวจโรค นิติโรจน์สกุล ชื่อที่เป็นที่รู้จักในวงกว้าง คาเรน คล่องตรวจโรค (ชื่อเล่น: คาเร็น) เกิดวันพุธที่ 8 ธันวาคม พ.ศ. 2525 (ปีนักษัตร: ปีจอ) นักแสดง นางแบบชาวไทย เริ่มต้นมีผลงานเมื่อช่วงปี พ.ศ. 2538 เธอมีเอกลักษณ์ประจำตัวคือน้ำเสียงแหลมใสเป็นที่น่าจดจำของเธอ เธอจบการศึกษาระดับปริญญาตรี สาขาวิทยาศาสตร์การแพทย์ คณะวิทยาศาสตร์ มหาวิทยาลัยมหิดล
คาเรน เริ่มต้นเข้าสู่วงการด้วยวัยเพียง 11 ปี จากการถ่ายแบบนิตยสารวัยรุ่น เช่น นิตยสารเดอะบอยด์, นิตยสารสุดสัปดาห์, นิตยสาร Sister เป็นต้น และถ่ายโฆษณา และที่ทำให้เธอเป็นที่รู้จักของวัยรุ่นสมัยนั้นคงจะเป็นผลงานภาพยนตร์หลายๆเรื่อง ของค่ายยักษ์ใหญ่อย่างไฟว์สตาร์ โปรดักชั่น เช่น ตัวเก็งเต็งหนึ่ง (ออกฉาย 19 ต.ค. 38), เด็กเสเพล (ออกฉาย 21 ต.ค. 39) เป็นต้น
นอกจากนี้คาเรนยังเคยฝากผลงานละครโทรทัศน์เรื่อง กว่าจะถึงวันนั้น, ยุ่งนักรักซะเลย เป็นต้น คาเรนเลิกรับงานเพราะช่วงนั้นเอนทรานซ์ และรู้ตัวว่าจะต้องเรียนหนักมาก ขาดเรียนไม่ได้ก็เลยทุ่มเทกับการเรียน ผลงานก่อนออกจากวงการก็ทำรายการเด็กชื่อว่า Miracles Are All Around
ด้านชีวิตส่วนตัว สมรสกับ นายมงคล นิติโรจน์สกุล (ชื่อเล่น: เพค) เมื่อปลายปี พ.ศ. 2554 มีบุตร 1 คน
หวนคืนวงการอีกครั้งในฐานะพิธีกรรายการเพลงทางยูบีซี และออกอัลบั้มเพลงกับค่ายสมอล์รูม ก่อนจะเปลี่ยนมาทำงานเบื้องหลังในที่สุด
ผลงาน > ละครโทรทัศน์

| ละครโทรทัศน์ |
| --- | --- | --- | --- | --- |

| ปี พ.ศ. | เรื่อง | รับบทเป็น | ช่อง | หมายเหตุ |
| 2539 | หกตกไม่แตก | อ้อน | ช่อง 7 |  |
| 2540 | กว่าจะถึงวันนั้น | มิน | ช่อง 3 |  |
| 2540 | สุดแต่ใจจะไขว่คว้า | วันสว่าง (ตอนเด็ก) | ช่อง 3 |  |
| 2541 | ยุ่งนักรักซะเลย | พิชนันท์ (ยุ่ง) | ช่อง 3 |  |
| 2541 | ตุ๊ต๊ะต๋อมแต๋ม สุภาพบุรุษตัวต. | - | ช่อง 3 |  |
ผลงาน > ภาพยนตร์

| ภาพยนตร์ |
| --- | --- | --- |

| ปี | ภาพยนตร์ | รับบท |
| 2538 | ตัวเก็งเต็งหนึ่ง | - |
| 2539 | เด็กเสเพล | กอบกุล |
| 2539 | กขค โรงเรียนนอก | - |
| 2541 | มัจจุราชตามล่าข้าไม่สน | พิม |
| 2541 | วัยระเริง | - |
ผลงาน > มิวสิควีดีโอ

เพลง คำเดียว ของ แร็พเตอร์ (พ.ศ. 2541)
ผลงาน > รายการโทรทัศน์

พิธีกรรายการ Miracles Are All Around
พิธีกรรายการเพลงทางยูบีซี
ผลงาน > ผลงานเพลง

เพลง "Coffee milk crazy" สังกัดสมอลล์รูม (พ.ศ. 2553)
เพลง "รอคอยพระองค์" อัลบั้ม เกรซ 7 (พ.ศ. 2553)
ผลงาน > ผลงานอื่น

ถ่ายแบบนิตยสารวัยรุ่นในช่วง พ.ศ. 2537-พ.ศ. 2543
ถ่ายโฆษณา เช่น แป้งเด็ก โรออน ฯลฯ
เป็นศิลปินในสังกัดสมอลล์รูม พ.ศ. 2553 - ปัจจุบัน
แหล่งข้อมูลอื่น

http://www.nangdee.com/name/f/p3228.html
ข้อมติคณะมนตรีความมั่นคงแห่งสหประชาชาติที่ 1677

United Nations resolution ตกลงรับ in 2006
ข้อมติคณะมนตรีความมั่นคงแห่งสหประชาชาติที่ 1677 มีมติเป็นเอกฉันท์เมื่อวันที่ 12 พฤษภาคม พ.ศ. 2549 หลังจากยืนยันมติเกี่ยวกับติมอร์-เลสเตก่อนหน้านี้ โดยเฉพาะข้อมติที่ 1599 (2548) คณะมนตรีได้ต่ออายุวาระของสำนักงานสหประชาชาติในติมอร์ตะวันออก (UNOTIL) จนถึงวันที่ 20 มิถุนายน พ.ศ. 2549
ข้อมติดังกล่าวได้รับการรับรองหลังจากเกิดความไม่สงบ ซึ่งมีผู้เสียชีวิต 5 ราย จากความรุนแรงจากฝูงชน หลังจากที่กองทัพแห่งชาติส่วนใหญ่ถูกปลดออกจากตำแหน่ง
รายละเอียด

คณะมนตรีความมั่นคงแสดงความกังวลเกี่ยวกับเหตุการณ์ที่เกิดขึ้นเมื่อวันที่ 28 และ 29 เมษายน พ.ศ. 2549 และสถานการณ์ที่ตามมา โดยยอมรับบทบาทของรัฐบาลติมอร์-เลสเตในการสอบสวนเหตุการณ์ดังกล่าว คณะมนตรีได้ขยายขอบข่ายอำนาจของสำนักงานสหประชาชาติในติมอร์ตะวันออก (UNOTIL) และขอให้เลขาธิการ โคฟี แอนนัน รายงานสถานการณ์ล่าสุดและบทบาทของการปฏิบัติการรักษาสันติภาพ เพื่อดำเนินการต่อไป
ในที่สุด ข้อมติได้สนับสนุนให้รัฐบาลและสถาบันต่าง ๆ ของติมอร์ แก้ไขสาเหตุของความรุนแรงเมื่อเร็ว ๆ นี้โดยได้รับความช่วยเหลือจากสำนักงานสหประชาชาติในติมอร์ตะวันออก (UNOTIL)
ดูเพิ่ม

วิกฤตการณ์ติมอร์ตะวันออก
การลงประชามติเอกราชติมอร์ตะวันออก พ.ศ. 2542
รายการข้อมติคณะมนตรีความมั่นคงแห่งสหประชาชาติที่ 1601 ถึง 1700 (พ.ศ. 2548–2549)
ปฏิบัติการแอสทิวท์
แหล่งข้อมูลอื่น

วิกิซอร์ซมีงานที่เกี่ยวข้องกับ ข้อมติคณะมนตรีความมั่นคงแห่งสหประชาชาติที่ 1677
(2006) Text of the Resolution at undocs.org
| ด ค กข้อมติคณะมนตรีความมั่นคงแห่งสหประชาชาติที่ได้รับการรับรองในปี พ> ศ. 2549 |
| --- | --- |
 ← 1652  1653  1654  1655  1656  1657  1658  1659  1660  1661  1662  1663  1664  1665  1666  1667  1668  1669  1670  1671  1672  1673  1674  1675  1676  1677  1678  1679  1680  1681  1682  1683  1684  1685  1686  1687  1688  1689  1690  1691  1692  1693  1694  1695  1696  1697  1698  1699  1700  1701  1702  1703  1704  1705  1706  1707  1708  1709  1710  1711  1712  1713  1714  1715  1716  1717  1718  1719  1720  1721  1722  1723  1724  1725  1726  1727  1728  1729  1730  1731  1732  1733  1734  1735  1736  1737  1738 →
ลอเรน

| ลอเรน |
| --- | --- |
ลอเรนขึ้นแสดงในเดือนเมษายน 2024
เกิด: อี ซึง-จู  (1995-01-10) 10 มกราคม ค.ศ. 1995 (29 ปี) เกาหลีใต้
ชื่ออื่น: LØREN
อาชีพ:  นักร้อง  นักแต่งเพลง  โปรดิวเซอร์ 
อาชีพทางดนตรี
แนวเพลง:  เคป็อป  เฮฟวี ร็อก  ป็อปพังก์  อินดี 
ช่วงปี: 2015–ปัจจุบัน
ค่ายเพลง:  เดอะแบล็กเลเบิล  Fire Exit Records  88rising 

เว็บไซต์: www.lorensbasement.com
 นักดนตรี

ชื่อเกาหลี
ฮันกึล: 로렌
อาร์อาร์: Roren 
เอ็มอาร์: Roren 
ชื่อเกิด
ฮันกึล: 이승주
อาร์อาร์: I Seungju 
เอ็มอาร์: I Sŭngju 
 
อี ซึง-จู (เกาหลี: 이승주; เกิด 10 มกราคม ค.ศ. 1995) เป็นที่รู้จักในชื่อ ลอเรน (เกาหลี: 로렌; เขียนเป็น LØREN) เป็นนักร้อง นักแต่งเพลง และโปรดิวเซอร์ชาวเกาหลีใต้ ภายใต้สังกัดเดอะแบล็กเลเบิลและออกเพลงผ่านค่ายเพลงอินดี้ Fire Exit Records ของเขาเอง เขาเปิดตัวในฐานะนักร้องเมื่อวันที่ 13 พฤศจิกายน 2020 ด้วยเพลงแนวเฮฟวีร็อก "Empty Trash" เขาได้รับเครดิตในฐานะโปรดิวเซอร์ในเพลง "개소리 (Bullshit)" ของ จี-ดรากอน ในปี 2017 และในฐานะนักแต่งเนื้อเพลงในเพลง "พริตตีซาเวจ", "ยูเนเวอร์โนว์" และ "เลิฟซิกเกิลส์" ของแบล็กพิงก์
ชีวิตช่วงแรกและการศึกษา

ลอเรนเกิดมาจากพ่อแม่ชาวเกาหลีใต้ พ่อของเขาคืออี แฮ-จิน ผู้ก่อตั้งและเจ้าหน้าที่การลงทุนระดับโลกของ Naver(GIO) และแม่ของเขาคืออี ยอง-ริน เขายังมีน้องสาวหนึ่งคนคือ อี ยอน-จู[ต้องการอ้างอิง]
เมื่อลอเรนอยู่ชั้นประถมศึกษาปีที่ 5 เขาได้ย้ายไปที่สิงคโปร์และเรียนที่โรงเรียน Singapore American School หลังจากสำเร็จการศึกษาระดับมัธยมศึกษาตอนปลายในปี 2013 เขาก็ย้ายไปที่ญี่ปุ่นและตัดสินใจที่จะลองเป็นโปรดิวเซอร์ EDM
อิทธิพล

อีระบุว่าดนตรีของเขาได้รับอิทธิพลมาจากสไตล์ของยุค 90 และ 2000 เป็นหลัก นักแต่งเพลงและนักแสดงที่เขาชื่นชมมากที่สุดคือJulian Casablancas, Jack White, Damon Albarn, Liam Gallagher, Kurt CobainและPete Doherty ในการสัมภาษณ์กับNMEเขาพูดถึงว่าดนตรีช่วยเขาอย่างไรตลอดช่วงวัยรุ่น เนื่องจากข้อความเรื่องเสรีภาพในการพูดและความคิดเห็นทำให้เขาหลงใหล ในเวลานั้น เขาจำได้ว่าศิลปินอย่างParamore, MuseและVampire Weekendก็เป็นประกายแห่งความรักของเขาเช่นกัน
ข้อมติคณะมนตรีความมั่นคงแห่งสหประชาชาติที่ 1543

United Nations resolution ตกลงรับ in 2004
ข้อมติคณะมนตรีความมั่นคงแห่งสหประชาชาติที่ 1543 ได้รับการรับรองเป็นเอกฉันท์เมื่อวันที่ 14 พฤษภาคม พ.ศ. 2547 หลังจากยืนยันมติก่อนหน้านี้เกี่ยวกับติมอร์-เลสเต โดยเฉพาะข้อมติ 1410 (2545), 1473 (2546) และ 1480 (2546) คณะมนตรีได้ขยายขอบข่ายคณะผู้แทนสนับสนุนติมอร์ตะวันออกของสหประชาชาติ (UNMISET) ออกไปอีก 6 เดือน โดยมุ่งหวังที่จะขยายระยะเวลาออกไปอีกเป็นระยะเวลาสุดท้ายอีก 6 เดือนจนถึงวันที่ 20 พฤษภาคม พ.ศ. 2548
ข้อมติ > ข้อสังเกต

คณะมนตรีความมั่นคงแห่งสหประชาชาติชื่นชมความพยายามของรัฐบาลติมอร์-เลสเตและประชาชนในการพัฒนาสถาบันเพื่อรัฐอิสระ รวมถึงโครงสร้างพื้นฐาน การบริหารสาธารณะ การบังคับใช้กฎหมาย และศักยภาพด้านการป้องกันประเทศ นอกจากนี้ คณะมนตรีความมั่นคงแห่งสหประชาชาติยังยกย่องผลงานของคณะผู้แทนสนับสนุนติมอร์ตะวันออกของสหประชาชาติ (UNMISET) และความก้าวหน้าที่คณะมนตรีความมั่นคงแห่งสหประชาชาติดำเนินการ นอกจากนี้ ติมอร์ตะวันออกยังขอขยายเวลา UNMISET ออกไปอีก 1 ปี ซึ่งเลขาธิการ โคฟี แอนนัน ก็เห็นด้วยกับข้อเสนอนี้เช่นกัน เพื่อให้สามารถดำเนินงานที่เหลือต่อไปได้
คำนำของข้อมติยังระบุด้วยว่า สถาบันที่เพิ่งเกิดขึ้นใหม่ยังอยู่ในระหว่างการรวมตัว และจำเป็นต้องได้รับความช่วยเหลือเพิ่มเติมเพื่อเสริมสร้างภาคส่วนกระบวนการยุติธรรมและการบริหารสาธารณะ รวมถึงตำรวจแห่งชาติ นอกจากนี้ ยังยินดีกับความสัมพันธ์ทางการทูตที่ดีระหว่างติมอร์-เลสเตและอินโดนีเซียอีกด้วย
ข้อมติ > การกระทำ

อาณัติของคณะผู้แทนสนับสนุนติมอร์ตะวันออกของสหประชาชาติ (UNMISET) ได้รับการขยายออกไปอีก 6 เดือน โดยมุ่งหวังที่จะขยายออกไปอีก 6 เดือนสุดท้ายจนถึงวันที่ 20 พฤษภาคม พ.ศ. 2548 นอกจากนี้ ขนาดของมันยังลดลงเหลือเพียงที่ปรึกษาพลเรือน 58 คน ที่ปรึกษาตำรวจ 157 คน เจ้าหน้าที่ประสานงานทหาร 42 คน ทหาร 310 นาย และหน่วยตอบสนองระหว่างประเทศ 125 นาย ในเวลาเดียวกัน ภารกิจของหน่วยได้รับการแก้ไขเพื่อสนับสนุนการบริหารสาธารณะ การบังคับใช้กฎหมาย ระบบยุติธรรม และความมั่นคงและเสถียรภาพของประเทศ คณะผู้แทนจะประกอบด้วยส่วนสิทธิมนุษยชนที่ครบถ้วนในการฝึกอบรมและสร้างขีดความสามารถที่ดำเนินการโดยปฏิบัติการ
ในระหว่างนั้น เลขาธิการได้รับการร้องขอให้รายงานความคืบหน้าในพื้นที่ รวมถึงขนาดภารกิจ องค์ประกอบของ คณะผู้แทนสนับสนุนติมอร์ตะวันออกของสหประชาชาติ (UNMISET) และภารกิจและการกำหนดค่าของส่วนของกำลังพลตำรวจและทหารของ UNMISET การสืบสวนทั้งหมดของหน่วยอาชญากรรมจะต้องเสร็จสิ้นภายในเดือนพฤศจิกายน พ.ศ. 2547 และการพิจารณาคดีจะสิ้นสุดลงภายในวันที่ 20 พฤษภาคม พ.ศ. 2548 ในที่สุด การบริจาคจากผู้ให้บริจาคได้รับการกระตุ้นให้สนับสนุนการพัฒนาติมอร์ตะวันออกในระยะยาว
ดูเพิ่ม

วิกฤตการณ์ติมอร์ตะวันออก
การลงประชามติเอกราชติมอร์ตะวันออก พ.ศ. 2542
การรุกรานติมอร์-เลสเตโดยอินโดนีเซีย
รายการข้อมติคณะมนตรีความมั่นคงแห่งสหประชาชาติที่ 1501 ถึง 1600 (พ.ศ. 2546–2548)
องค์การบริหารช่วงเปลี่ยนผ่านแห่งสหประชาชาติในติมอร์ตะวันออก
แหล่งข้อมูลอื่น

วิกิซอร์ซมีงานที่เกี่ยวข้องกับ ข้อมติคณะมนตรีความมั่นคงแห่งสหประชาชาติที่ 1543
(2004) Text of the Resolution at undocs.org
| ด ค กข้อมติคณะมนตรีความมั่นคงแห่งสหประชาชาติที่ได้รับการรับรองในปี พ> ศ. 2547 |
| --- | --- |
 ← 1522  1523  1524  1525  1526  1527  1528  1529  1530  1531  1532  1533  1534  1535  1536  1537  1538  1539  1540  1541  1542  1543  1544  1545  1546  1547  1548  1549  1550  1551  1552  1553  1554  1555  1556  1557  1558  1559  1560  1561  1562  1563  1564  1565  1566  1567  1568  1569  1570  1571  1572  1573  1574  1575  1576  1577  1578  1579  1580 →